**TELLIJA:**

**MTÜ Viljandimaa Ühistranspordikeskus**

**RIIGIHANKE ALUSDOKUMENDID**

**JUHISED PAKKUMUSE KOOSTAMISEKS**

**Riigihanke nimetus:**

**„Avalik bussiliinivedu Viljandi maakonnas 2026-2034”**

**(CPV kood 60112000-6 (maantee ühistransporditeenused)**

**Teenuse ostmine**

**Avatud e-hankemenetlus**

**2024.a.**

**Juhised pakkujale (edaspidi Pakkuja)**

Riigi Tugiteenuste Keskus kuulutab Mittetulundusühing Viljandimaa Ühistranspordikeskus (edaspidi *Tellija*)nimel välja avatud hankemenetlusega riigihanke „Avalik bussiliinivedu Viljandi maakonnas 2026-2034” ning teeb käesolevaga huvitatud isikutele ettepaneku esitada pakkumusi vastavalt riigihanke alusdokumentides sisalduvatele tingimustele.

# Üldandmed:

**Tellija nimi ja andmed:** MTÜ Viljandimaa Ühistranspordikeskus, registrikood 80426262, Vabaduse plats 4, Viljandi, e-post: transport@viljandimaa.ee

**Riigihanke nimetus:** „Avalik bussiliinivedu Viljandi maakonnas 2026-2034“

**Tellija kontaktisik:** Kaupo Kase, e-post:kaupo.kase@viljandimaa.ee,**:**

**Hanke eeldatav maksumus:** **41 921 022 eurot (Hankija on eeldatava maksumuse määranud 8 aasta kohta vastavalt RHS § 23 lg 2 p 1 toodud üldreeglile).**

**Hankelepingu täitmise** Veoteenuse osutamise
**tähtaeg:** 96 kuud (eelduslikult 1.07.2026 kuni 30.06.2034)

**Teenuse teostamise koht:** Viljandi maakond

**Pakkumuse jõusoleku aeg:**  6 kuud pakkumuste esitamise tähtpäevast arvates

# Hankelepingu ese

* 1. Hankelepingu esemeks on Euroopa Parlamendi ja nõukogu määruse (EÜ) nr 1370/2007 tähenduses avaliku teenindamise kohustuse täitmine riigihanke alusdokumentides sätestatud tingimustel, sh sõitjate vedu ATL-i alusel Viljandi maakonna avalikel bussiliinidel eeldatavalt perioodil 1.07.2026 - 30.06.2034, sõidupiletite müük ja muude avaliku teenindamise kohustusega kaasnevate teenuste ning nende üle järelevalve teostamise korraldus.
	2. Tehniline kirjeldus sisaldub dokumendis „Tehniline kirjeldus“ ning selle lisades 1-5.
	3. Tulevase hankelepingu tingimused on sätestatud dokumendis „ATL lepingu projekt“ ning selle lisades 1-8.
	4. Kui hankemenetluse kestel või ATL täitmise perioodil kaob õigusaktide muutmise tõttu vajadus sõidupiletite müügi korraldamiseks ja sõidupileti olemasolu kontrollimiseks, siis vabaneb vedaja vastavatest kohustustest ilma, et selleks tuleks ATL-t muuta.

# Nõutav tagatis ja garantiid

* 1. Pakkumuse tagatise suuruseks on 100 000 (ükssada tuhat) eurot;

3.1.1 Pakkuja esitab pakkumuse tagatise Finantsinspektsiooni (või tagatise andnud asutuse asukohamaa analoogse järelevalveasutuse) järelevalve alla kuuluva krediidiasutuse, krediidiandja või krediidivahendaja või kindlustusandja garantiina või rahasumma deponeerimisega tellija arvelduskontole EE031010220266761225. Garantiikirja kohaselt on tellija õigustatud saama Garantiikirja alusel maksimaalselt punktis 3.1 nimetatud rahasumma väljamakse tellija esimesel nõudmisel hiljemalt 10 pangapäeva jooksul. Garantiikiri ei tohi sisaldada tellija õiguseid kitsendavaid lisatingimusi. Garantiikirja kehtivus ei tohi olla lühem kui pakkumuse jõusoleku tähtaeg.

3.2 Lepingu täitmistagatise suuruseks on 350 000 (kolmsada viiskümmend tuhat) eurot.

3.3 Lepingu täitmistagatis loetakse tellijale antuks, kui vedaja on tellijale 20 päeva enne täitma hakkamist esitanud:

3.3.1 maksekorralduse punktis 3.2 nimetatud rahasumma deponeerimise kohta Tellija arvelduskontole EE031010220266761225 või

3.3.2 Euroopa Liidus asutatud ja tegutseva Finantsinspektsiooni (või tagatise andnud asutuse asukohamaa analoogse järelevalveasutuse) järelevalve alla kuuluva krediidiasutuse, krediidiandja või krediidivahendaja või kindlustusandja garantiikirja (edaspidi: Garantiikiri) originaaleksemplari, mille kohaselt on tellija õigustatud saama Garantiikirja alusel maksimaalselt punktis 3.2 nimetatud rahasumma väljamakse tellija esimesel nõudmisel hiljemalt 10 pangapäeva jooksul ja tellija poolt nimetatud summas. Garantiikiri ei tohi sisaldada tellija õiguseid kitsendavaid lisatingimusi. Nimetatud lisatingimusi sisaldav Garantiikiri on käesolevas punktis nõutule mittevastav ning selle esitamist käsitletakse käesolevas punktis nõutava Garantiikirja esitamata jätmisena.

**4. Hankemenetlusest kõrvaldamise alused**

4.1 Hankemenetlusest kõrvaldamise alused on leitavad riigihangete registrist ja dokumendist „Hankepass täiendavate selgitustega.“ Hankija kontrollib pakkujal riigihangete seaduses sätestatud kohustuslike ja valikuliste kõrvaldamise aluste puudumist.

4.2 Pakkuja esitab hankemenetlusest kõrvaldamise aluste puudumise kohta kinnitused hankepassis.4.3 Riigihankes saavad pakkujate, taotlejate või isikutena, kelle näitajatele pakkuja või taotleja tugineb, osaleda ainult ettevõtjad, kelle elu- või asukoht on Eestis, mõnes muus Euroopa Liidu liikmesriigis, muus Euroopa Majanduspiirkonna lepinguriigis või Maailma Kaubandusorganisatsiooni riigihankelepinguga ühinenud riigis.

**5. Kvalifitseerimistingimused**

5.1. Hankes seatud kvalifitseerimistingimused on leitavad riigihangete registrist ja dokumendist „Hankepass täiendavate selgitustega.“

5.2. Pakkuja esitab andmed hankes seatud kvalifitseerimistingimustele vastavuse kohta hankepassis.

**6. Nõuded pakkumuse dokumentide ning individuaalset seisundit iseloomustavate dokumentide ja kvalifitseerimisdokumentide vormistamisele ja esitamisele**

6.1 Käesolevas punktis sätestatud nõudeid ja tingimusi rakendatakse nii pakkumuse dokumentide, individuaalset seisundit iseloomustavate dokumentide kui ka kvalifitseerimisdokumentide suhtes, seda ka siis, kui viidatud on nt ainult pakkumuse dokumentidele, v.a. kui riigihanke alusdokumentidest ei tulene teisiti.

6.2 Pakkuja peab esitama pakkumuses kirjaliku kinnituse kõigi hanketeates ja hankedokumentides esitatud tingimuste ülevõtmise kohta (Pakkumuse vorm 4 - hankemenetluses osalemise avaldus ). Pakkumus ei või olla mistahes viisil eksitav, pakkujal ei ole õigust esitada pakkumuses lisatingimusi või tingimuslikku pakkumust. Pakkumus esitatakse üksnes asjaolude kohta, mille kohta hankija soovib võistlevaid pakkumusi.

6.3 Alternatiivsete lahenduste esitamine ei ole lubatud.

6.4 Pakkumuse esitamine üksikutele liinidele ei ole lubatud.

6.5 Pakkumus tuleb esitada elektrooniliselt riigihangete registri kaudu riigihangete registris määratud pakkumuste esitamise tähtajaks.

6.6 Hankija aktsepteerib esitatavate pakkumuse dokumentide osas kõiki üldlevinud dokumendi formaate, nagu .pdf (Portable Document Format), .txt (Text), .rtf (RichTextFormat), .odt (Open Office ning ka MS Office formaate. Esitatud failid ei tohi olla kaitstud kopeerimise, printimise või muu sarnase käsitlusfunktsiooni suhtes.

6.7 Pakkumuse dokumentide mahu piirangud on soovitavalt 5MB ühe dokumendi kohta ja 20 MB pakkumuse kogumahu kohta. Ilma digiallkirjata saab esitada dokumente kogumahus kuni 100 MB.

6.8 Pakkuja ei krüpteeri pakkumuse dokumente, kuna registris on tagatud pakkumuste konfidentsiaalsus. Pakkumused saab avada ning tutvuda nende sisuga alles pärast esitamise tähtaja möödumist.

6.9 Hankija ei vastuta võimalike viivituste, tõrgete või katkestuste eest, mida põhjustavad e-keskkonnas hankija kontrolli alt väljas olevad asjaolud nagu *force majeure*, elektrikatkestused, häired pakkuja või hankija telefoni või interneti ühenduses või muude elektrooniliste seadmete ja vahendite, sealhulgas tarkvara, töös. Hankija ei vastuta e-keskkonna kasutamisest või mittekasutamisest tekkinud kahjude või saamatajäänud tulu eest.

6.10 Kui riigihangete register ei ole pakkumuste esitamise tähtpäeva saabumisel või kaheksa tunni jooksul enne nimetatud tähtpäeva saabumist töökorras kauem kui 15 min korraga, peatub hankemenetlus automaatselt ja pakkumuste esitamise tähtpäev ei saabu. Sellisel juhul pikendab hankija riigihangete registri töö taastumise järgselt pakkumuste elektroonilise esitamise tähtaega vähemalt kolmepäeva võrra.

6.11 Pakkuja kohustub kandma kõik pakkumuse ettevalmistamise ja esitamise ning ATL sõlmimisega seotud kulud.

**7. ATL (avaliku teenindamise lepingu) tingimused**

7.1 Tellija sõlmib riigihanke tulemusena riigihanke alusdokumentides toodud ATL-i eduka pakkumuse esitanud pakkujaga tähtajaga 8 aastat, seejuures eelduslikult tuleb ATL alusel avaliku teenindamise kohustuse täitmist alustada 1.07.2026.a ja ATL eelduslik lõpptähtaeg on 30.06.2034.a.

7.2 ATL tehnilised nõuded on kirjeldatud tehnilises kirjelduses (ja selle lisades).

7.3 Juhul kui ATL sõlmimise viibimise tõttu, sh tulenevalt käesoleva hankemenetlusega seonduvatest võimalikest vaidlustus- ja kohtumenetlustest, ei osutu võimalikuks ATL alusel avaliku teenindamise kohustuse täitmisega liiniveo teostamise alustamine punktis 7.1 sätestatud eelduslikul alguskuupäeval, alustatakse avaliku teenindamise kohustuse täitmiseks liinivedu tellija poolt nimetatud kuupäeval pärast viivitust põhjustanud asjaolu ära langemist. Sellisel juhul lükkub edasi ka punktis 7.1 sätestatud avaliku teenindamise kohustuse täitmiseks liiniveo teostamise eelduslik lõppkuupäev perioodi võrra, mille osas liiniveo teostamise alustamine viibis.

7.4 ATL alusel teostatav prognoositav liiniläbisõit ühes kalendriaastas on kokku eelduslikult 3 247 426 liinikilomeetrit.

7.5 Tellijal on vastavalt ATL-s sätestatud tingimustele õigus ATL kehtivuse igal aastal ühepoolselt ATL objektiks olevat liiniläbisõitu võrreldes punktis 7.4 toodud aastase eeldusliku liiniveomahuga suurendada või vähendada kuni 20%, sh liine sulgeda ja/või avada uusi liine. Vedajat teavitatakse ette vähemalt 30 päeva liiniläbisõidu muutmisest veomahtude suurendamisel kuni 5% ulatuses aastasest eelduslikust veomahust või veomahtude vähendamisel. Kui tellija soovib korraga suurendada liiniläbisõitu 5% - 9% ulatuses aastasest eelduslikust veomahust, kohustub tellija sellest Vedajat ette teavitama vähemalt 45 päeva enne muudatuse rakendamist, muudel juhtudel veomahu suurendamisel 10 - 20% ulatuses aastasest eelduslikust veomahust vähemalt 90 päeva. Vedaja nõusolekul võib etteteatamise tähtaeg olla lühem. Vedaja peab arvestama, et tellijal on õigus eeldatavat liiniläbisõitu ja sõiduplaane muuta juba enne Lepingu täitmise algusaega, teavitades sellest Vedajat käesolevas punktis ettenähtud korras ette ning sellisel juhul kohustub vedaja vajadusel tagama vajalikud ressursid, sh nõuetekohased bussid, muudatuste ellu rakendamiseks.

7.6 Kõigi Vedaja ATL täitmisega seotud kohustuste täitmise eest makstakse toetust vastavalt Vedaja pakkumises esitatud liinikilomeetri hinnale, arvestades ATL-s sätestatud täiendavaid tingimusi. Vedaja kannab ATL täitmisega seotud toetuse- ja kuluriski, samuti asjaolude muutumise riski, välja arvatud ATL-s või seaduses sätestatud juhtudel.

7.7 Vedaja toetuseks loetakse Vedajale igal kalendrikuul ATL-järgsete kohustuste täitmise eest makstavat toetust, mille tellija arvestab Vedajale iga ATL objektiks oleva bussiliini osas vastavalt sõidugraafikule tegelikult teostatud töömahu (liiniläbisõidu) eest vastavalt Vedaja poolt Riigihankes pakutud liinikilomeetri hinnale.

7.8 Vedaja poolt pakkumuses esitatud liinikilomeetri hind on Vedaja toetuse arvestamise aluseks kogu ATL kehtivusaja vältel ning Vedaja toetuse erandlik muutmine on võimalik ainult ATL-s või seaduses nimetatud alustel ja korras. ATL-st või ATL-ga seotud kohustuste täitmisel on Vedajal õigus üksnes liinikilomeetri hinna alusel makstavale toetusele, muid tasusid ning kulusid Vedajale ei hüvitata.

7.9 ATL sõlmitakse eesti keeles.

7.10 Vedaja kannab tellija ees täielikku vastutust teenuse osutamise kvaliteedi eest ka siis, kui kasutab lepingujärgse teenuse osutamisel alltöövõtjaid. Kui pakkuja on majanduslike näitajate kvalifitseerimistingimuste täitmiseks tuginenud teise isiku näitajatele, siis kooskõlas hanketingimustega vastutab selline teine isik solidaarselt ATL täitmise eest ning ATL juurde sõlmitakse sellekohane lepingulisa solidaarselt vastutava teise isikuga.

**8. Pakkumuse minimaalne jõusoleku tähtaeg**

8.1 Pakkumus peab olema jõus vähemalt 6 kuu vältel alates pakkumuste esitamise tähtpäevast.

8.2 Hankija võib pakkujatelt taotleda pakkumuste jõusoleku perioodi pikendamist koos pakkumuse tagatise tähtaja pikendamisega hankija poolt määratud lisaperioodi võrra vähemalt 10 (kümme) päeva enne pakkumuste jõusoleku tähtaja lõppemist. Vastav taotlus ning pakkuja vastus tuleb vormistada riigihangete registris.

8.3 Pakkuja nõusolek pakkumuse (sh pakkumuse tagatise) jõusoleku tähtaja pikendamiseks tuleb pakkujal esitada hankijale kirjalikult 5 (viie) tööpäeva jooksul vastava ettepaneku saamisest arvates.

**9. Pakkuja esindamine, ühispakkumused**

9.1 Pakkuja esitab koos pakkumusega selgituse pakkuja nimel pakkumuse esitanud ning pakkujat hankemenetluses esindava füüsilise isiku esindusõiguse kohta, v.a. kui pakkujat hankemenetluses esindava füüsilise isiku esindusõiguse andmed nähtuvad Eesti Vabariigi äriregistrist.

9.2 Juhul, kui pakkuja nimel esindab pakkujat hankemenetluses füüsiline isik, kelle esindusõigus ei nähtu Eesti Vabariigi äriregistrist, esitab pakkuja koos pakkumusega kas:

9.2.1 pakkuja asukohamaa pädeva ametiasutuse poolt väljastatud dokumendi (nt pakkuja asukohamaa äriregistri väljavõte) koopia, mis tõendab isiku õigust pakkujat eelnimetatud toimingutes esindada vastavalt pakkuja asukohamaa seadusele (nt on juriidilise isiku juhatuse liige) või

9.2.2 kui isiku õigus pakkujat esindada ei ole tõendatav p 9.2.1 kohaselt, esitatakse volikiri, mille on allkirjastanud isik, kelle õigus volikirja allkirjastada nähtub Eesti Vabariigi äriregistrist või on tõendatud p 9.2.1 kohaselt ning viidatud punktis nimetatud dokumendi koopia on pakkumuse juurde lisatud.

9.3 Ühispakkumuse esitamise puhul peavad ühispakkujad nimetama endi hulgast (st üks ühispakkumust esitavatest isikutest) hankemenetlusega ning ATL sõlmimise ja täitmisega seotud toimingute tegemiseks volitatud esindaja.

9.3.1 Volitatud esindaja nimetamiseks hankemenetluses lisab iga ühispakkumuses osalev isik peale ühispakkujate poolt volitatava isiku pakkumuse juurde vormil „Pakkumuse vorm 1 - volikiri ühispakkujate esindamiseks“ toodud volikirja.

9.3.2 Juhul, kui ühispakkuja nimel p 9.3.1. nimetatud volikirja allkirjastava isiku esindusõigus ei nähtu Eesti Vabariigi äriregistrist, tõendab nimetatud isik oma volituste olemasolu p 9.2 sätestatud korras.

9.3.3 Ühispakkujate hulgast nimetatud volitatud esindaja lisab pakkumuse juurde vormil „Pakkumuse vorm 2 - nõusolek ühispakkujate esindamiseks“ toodud nõusoleku ühispakkujate volitatud esindajaks olemise kohta.

9.4 Kui pakkuja tugineb teise isiku andmetele kvalifitseerimistingimuste täitmiseks, siis esitab pakkuja hankepassis andmed tuginetava isiku kohta ning esitab eraldi hankepassi ka selle isiku kohta, kelle andmetele ta tugineb. Lisaks esitab selline teine isik oma nõusoleku vormil "Pakkumuse vorm 3 - nõusolek tuginemiseks teise isiku andmetele ja näitajatele", mille kohaselt on teine isik nõus enda näitajatele tuginemisega pakkuja poolt käesolevas hankes. Kui sellise teise isiku nimel allkirjastab vormil 3 oleva kinnituse füüsiline isik, kelle esindusõigus ei nähtu Eesti Vabariigi äriregistrist, esitab pakkuja koos pakkumuse, hankepasside ja eelnimetatud vormil oleva kinnitusega p 9.2 sätestatud dokumendid.

**10. Vastavustingimused ja kõikide pakkumuste tagasilükkamise alused**

**10.1 Pakkumuse vastavustingimused**

10.1.1. Hankes seatud vastavusstingimused on leitavad riigihangete registrist ja dokumendist „Vastavustingimused.“

10.1.2. Pakkuja esitab andmed hankes seatud vastavustingimuste kohta, vastavalt iga tingimuse juures toodud struktuurile.

**10.2** **Hankijal on õigus lükata kõik pakkumused tagasi, kui:**

10.2.1 kõigi vastavaks tunnistatud pakkumuste maksumused ületavad ATL eeldatavat maksumust;

10.2.2 hankemenetluse ajal selgub, et hankija kaotab planeeritud rahalised vahendid ATL täitmiseks;

10.2.3 hankemenetluse toimumise ajal saavad hankijale teatavaks muud asjaolud, mis välistavad või muudavad hankijale ebamõistlikuks hankemenetluse lõpuleviimise riigihanke alusdokumentides sätestatud tingimustel;

10.2.4. kui tekib vajadus lepingu eset olulisel määral muuta;

10.2.5. kui vastavaks tunnistatakse ainult üks pakkumus, on hankijal õigus tunnistada hankemenetlus kehtetuks konkurentsi puudumise tõttu.

10.2.6. Hankija ei kanna vastutust pakkujate ees, kui kõigi pakkumuste tagasilükkamisel on kinni peetud seadusandluses sätestatud nõuetest ja pakkumused on tagasi lükatud käesolevas dokumendis sätestatud tingimustel.

**11. Pakkumuse maksumuse esitamise struktuur ja valuuta**

11.1 Pakkumuse maksumus esitatakse ühe liinikilomeetri hinnana käesoleva hankemenetluse tulemusena sõlmitava ATL esemeks oleva avaliku teenindamise kohustuse täitmiseks, lähtudes ATL täitmise esimesest eelduslikust aastast 1.07.2026 – 30.06.2027 ning riigihanke alusdokumentides sätestatud tingimustest. Pakkumuses pakutav liinikilomeetri hind peab katma ATL teenindamisega seotud kõik vedaja kulud terve ATL kehtivusaja jooksul, arvestades ATL-s sätestatud vedaja tasu indekseerimise mudelit.

11.2 Pakkumuse maksumus esitatakse eurodes, täpsusega 4 komakohta ning käibemaksuta.

11.3 Pakkuja esitab riigihangete registris käesoleva hanke liinikilomeetri maksumuse. Lisaks riigihangete registris esitatavale pakkumuse maksumusele esitab pakkuja pakkumuse maksumuse vormil „Pakkumuse vorm 5 - pakkumuse maksumus“ maksumuse eurodes täpsusega 4 kohta peale koma ning pakkumuse maksumuse lahtikirjutuse vormil „Pakkumuse vorm 6 - pakkumuse maksumuse lahtikirjutus“ eurodes täpsusega 4 kohta peale koma ühe liinikilomeetri kohta.

11.4 Pakkumuse maksumuse esitamisel lähtub pakkuja riigihanke alusdokumentides ja selle lisades (sh ATL-s) sätestatud tingimustest. Pakkumuse maksumus lahtris „Liinikilomeetri maksumus km-ta“ peab sisaldama kõiki ATL täitmisega seonduvaid kulusid ning olema hankija jaoks lõplik ja pakkujale siduv.

Pakkuja kinnitab pakkumuse esitamisega, et on nõus ATL täitmise tervel perioodil ATL täitmise kulude muutumise riskijaotusega nii, et pakkuja ainus hüvitusnõue tellija suhtes on ATL-järgne vedaja tasu lähtudes liinikilomeetri hinnast, mille pakkuja ise on oma pakkumuses pakkunud ja mida muudetakse ATL kehtivuse perioodil ATL-s sätestatud tingimustel. Mistahes muid hüvitusnõudeid või ATL täitmise kulude hüvitamise nõudeid mistahes õiguslikul alusel pakkujal tellija suhtes ei ole. Pakkuja kinnitab pakkumuse esitamisega, et tal puuduvad tellija suhtes ATL täitmise reaalsete kulude hüvitamise nõuded ja/või mõistliku kasumi hüvitamise nõuded isegi siis, kui pakkuja enda poolt pakutud liinikilomeetri hind ei kata kõiki ATL täitmise kulusid (s.t. selliste liinikilomeetri hinda ületavate ATL täitmise kulude riski kannab pakkuja).

11.5 Riigihangete registris täidetava maksumuse (kriteeriumis „Liinikilomeetri maksumus“) lahtrisse „KM %“ (käibemaksu protsent) tuleb pakkujal märkida 22.

**12. Pakkumuse struktuur ja nõutud dokumentide loetelu**

12.1 Pakkumus ning pakkuja individuaalset seisundit ja ka kvalifikatsiooni tõendavad dokumendid esitatakse eesti keeles ning alljärgnevalt nimetatud koosseisus ning struktuuri kohaselt:

12.1.1 Pakkuja hankepass;

12.1.2 Kui pakkuja tugineb kvalifitseerimistingimuste täitmisel teise isiku näitajatele, siis sellise teise isiku kohta hankepass;

12.1.3 Pakkumuse vorm 4 - hankemenetluses osalemise avaldus;

12.1.4 Pakkumuse vorm 5 - pakkumuse maksumus;

12.1.5 Pakkumuse vorm 6 - pakkumuse maksumuse lahtikirjutus;

12.1.6 Pakkumuse tagatise andmist kinnitavad dokumendid;

12.1.7 Pakkumuse vorm 7 - busside loetelu (busside loetelu koos busside omandiõigust või muul õiguslikul alusel kasutamise õigust tõendavate dokumentidega ja pakkumuses lepingu täitmiseks pakutavate sõidukite kohta tüübikinnitused või maanteesõiduki valmistajapoolne dokumentatsioon maanteesõiduki tehniliste andmetega, mille kaudu on võimalik tuvastada summutist väljuv CO2-heide, tegelikus liikluses tekkivad õhusaasteainete heited või alternatiivkütuste kasutamine);

12.1.8 Pakkumuse vorm 1 - volikiri ühispakkujate esindamiseks (ühispakkujate puhul);

12.1.9 Pakkumuse vorm 2 - nõusolek ühispakkujate esindamiseks (ühispakkujate puhul);

12.1.10 Pakkumuse vorm 3 - nõusolek tuginemiseks teise isiku andmetele ja näitajatele (teise isiku vahenditele tuginemise puhul);

12.1.11 Vajadusel andmed pakkujat esindavate isikute esindusõiguse kohta kooskõlas käesoleva juhendi punktiga 9;

12.1.12 Pakkumuse vorm 8 - bussijuhtide tööaja ja palga arvestus.

12.2. Hankija nõudmisel pakkuja asukohariigi vastava pädevusega ametiasutuse/ametiasutuste tõendi/tõendid riiklike maksude võlgnevuse puudumise kohta RHS § 95 lg 1 p 4 alusel;

12.2.1. Hankija nõudmisel viimase kolme riigihanke alustamise ajaks lõppenud majandusaasta aruanded, kui need ei ole avaldatud Eesti Vabariigi äriregistris;

12.2.3. Hankija nõudmisel koopia ühenduse tegevusloast;

12.2.4. Hankija nõudmisel koopia dokumentidest, millega veokorraldusjuht määrati;

12.2.5. Hankija nõudmisel koopia dokumendist, mis kinnitab veokorraldusjuhi vastavust Euroopa Parlamendi ja nõukogu määruse (EÜ) nr 1071/2009 artiklis 3 (1) d) sätestatud ametialase pädevuse nõudele ning viidatud sätte rakendamiseks pakkuja asukohariigis kehtestatud nõuetele.

**13. Pakkumuste avamine**

* 1. Pakkumused avatakse e-riigihangete keskkonnas riigihangete registris märgitud tähtpäeval

**14. Pakkumuste hindamine ja eduka pakkumuse väljaselgitamine, ATL sõlmimine**

* 1. Vastavaks tunnistatud pakkumusi hindab hankija 100-väärtuspunkti süsteemis. Edukaks tunnistatakse majanduslikult soodsaim pakkumus riigihanke alusdokumentides toodud hindamiskriteeriumide alusel lähtudes järgmistest hindamiskriteeriumitest:

**Liinikilomeetri maksumus** – Madalaima väärtusega pakkumus saab maksimaalse arvu punkte. Teised pakkumused saavad punkte arvutades valemiga: "osakaal" - ("pakkumuse väärtus" - madalaim väärtus") / "suurim väärtus" \* "osakaal".

* 1. Kui võrdsete väärtuspunktidega majanduslikult soodsamaid pakkumusi on rohkem kui üks, tunnistatakse edukaks pakkumus, kelle pakkumuse vormil „Pakkumuse vorm 7 – busside loetelu“ nimetatud busside hulgas on tehnilise kirjelduse lisa 1 „Nõuded bussidele“ p 1.11 nimetatud keskkonnahoidlikkuse nõudele vastavate busside osakaal suurem. Kui eeltoodud metoodika alusel ei õnnestu välja selgitada edukat pakkumust, valitakse edukas pakkumus liisuheitmise teel. Liisuheitmise koht ja ajakava teatatakse eelnevalt pakkujatele vähemalt 1 tööpäev ette. Pakkujate esindajatel on õigus liisuheitmisel kohal viibida või osaleda elektrooniliselt, kuid ühe või mõne pakkuja esindaja puudumine ei takista eelnevalt teavitatud liisuheitmise protseduuri läbiviimist.
	2. Pakkumuse maksumus peab olema lõplik ja sisaldama kõiki kulusid vastavalt riigihanke alusdokumentidele ning seal nimetamata kulusid, mis on vajalikud lepingu nõuetekohaseks täitmiseks. Negatiivse väärtusega maksumusi ei ole lubatud kasutada ja sellised pakkumused on hankijal õigus lugeda mittevastavaks ning tagasi lükata.
	3. Hankija annab nõusoleku ATL sõlmimiseks, kui on möödunud riigihangete seaduses sätestatud kohustuslik ooteaeg.
	4. ATL loetakse tellija poolt ATL sõlmimise kohta tellija poolt digitaalselt allkirjastatud nõustumuse andmise teateesitamisega sõlmituks. Koos sellise teate esitamisega võib (kuid ei pea) tellija teavitama pakkujale ATL eraldi dokumendina vormistamise (sh allkirjastamise) aja ja vormi. Kui hiljemalt kuu aja jooksul ilmneb, et pakkuja ei asu tellija poolt nõustumuse andmisega sõlmitud hankelepingut endast tulenevatel põhjustel täitma, käsitatakse seda riigihangete seaduse § 119 sätestatud olukorrana, mis annab tellijale õiguse ATL üles öelda ja sõlmida ATL paremuselt järgmise pakkumuse esitanud pakkujaga riigihangete seaduses sätestatud nõudeid järgides.
	5. Edukaks tunnistatud pakkumuse esitanud pakkuja on kohustatud andma tellijale lepingu täitmistagatise ATL-s sätestatud tingimustel hiljemalt 20 päeva enne ATL täitmise esimese päeva saabumist. Kui pakkuja ei ole tähtaegselt lepingu täitmise tagatist andnud, on tellijal õigus ATL-st taganeda ja nõuda pakkujalt leppetrahvi, mille summa võrdub lepingu täitmistagatise suurusega.
	6. Kui tellija esitab teate ATL sõlmimise kohta nõustumuse andmiseks muus vormis kui p 14.5, loetakse ATL sõlmituks alates ATL eraldi dokumendina allkirjastamisest mõlema poole poolt. Kui pakkuja keeldub hankija määratud ajaks ATL allkirjastamisest eraldi dokumendina, käsitatakse seda riigihangete seaduse § 119 sätestatud olukorrana, mis annab hankijale õiguse ATL üles ütelda ja sõlmida ATL paremuselt järgmise pakkumuse teinud pakkujaga riigihangete seaduses sätestatud nõudeid järgides.
	7. Tellija ei garanteeri pakkujale tankimisvõimalusi. Busside kütuse hankimise kokkulepped tuleb pakkujatel teha kütuse tarnijatega.
1. **Muud sätted**
	1. Iga viidet, mille hankija teeb riigihanke alusdokumentides mõnele RHS-i § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb riigihanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile, tuleb lugeda selliselt, et see on täiendatud märkega „või sellega samaväärne“.
	2. Kui pakkuja pakub tehnilises kirjelduses nimetatule samaväärset lepingu eset, tuleb teha sellekohane märge pakkumuses ning esitada koos pakkumusega samaväärsust tõendavad andmed, dokumendid jms.
	3. Riigihanke alusdokumendid on koostatud eesti keeles.
	4. MTÜ Viljandimaa Ühistranspordikeskus sõlmib eduka pakkujaga lepingu. Lepingu projekt on toodud riigihanke alusdokumentides.
	5. Pakkuja, kellel esineb vähemalt üks RHS § 95 lõike 1 punktides 1–3 ja RHS § 95 lõike 4 punktides 2–11 nimetatud kõrvaldamise alustest, võib riigihankes esitada tõendid selle kohta, et ta on võtnud meetmeid oma usaldusväärsuse taastamiseks. Sellisteks meetmeteks võivad olla näiteks süüteoga põhjustatud kahju hüvitamine või vastava kohustuse võtmine, uurimisasutustega aktiivse koostöö tegemine ja teo asjaolude põhjalik selgitamine või tehnilised ning organisatsiooni ja töötajatega seotud meetmed, mis võimaldavad edasisi süütegusid ära hoida. Hankija hindab esitatud tõendeid ja kui ta leiab, et nimetatud tõendid on piisavad pakkuja usaldusväärsuse tõendamiseks, ei kõrvalda hankija pakkujat sellekohase põhjendatud kirjaliku otsusega hankemenetlusest ja võib sõlmida lepingu pakkujaga, vaatamata kõrvaldamise aluse olemasolule. Hankija kohaldab heastamise korral RHS §-is 97 sätestatut.
	6. Pakkumus on konfidentsiaalne kuni pakkumuse edukaks tunnistamise otsuse tegemiseni. Pakkumuses sisalduvat teavet võib avalikustada üksnes riigihangete seaduses sätestatud juhtudel ja ulatuses. Pakkuja märgib pakkumuses, milline teave on pakkuja ärisaladus, ja põhjendab teabe ärisaladuseks määramist. Teabe ärisaladuseks määramisel lähtutakse ebaausa konkurentsi takistamise ja ärisaladuse kaitse seaduse § 5 lõikes 2 sätestatust. Pakkuja ei või ärisaladusena märkida RHS § 461 lõikes 1 sätestatud teavet. Hankija ei avalikusta pakkumuste sisu ärisaladusega kaetud osas. Hankija ei vastuta ärisaladuse avaldamise eest osas, milles pakkuja ei ole seda ärisaladuseks märkinud.
	7. Pakkumus peab vastama riigihanke alusdokumentides sätestatud tingimustele, sisaldama nõutud dokumente ning olema vormistatud nõuetekohaselt. Pakkumuses esitatud andmed peavad olema esitatud viisil, mis võimaldavad hankijal kontrollida nende vastavust riigihanke alusdokumentides toodud tingimustele.
2. **Pakkumuse vormid:**

Pakkumuse vorm 1 - volikiri ühispakkujate esindamiseks;

Pakkumuse vorm 2 - nõusolek ühispakkujate esindamiseks;

Pakkumuse vorm 3 - nõusolek tuginemiseks teise isiku andmetele ja näitajatele;

Pakkumuse vorm 4 - hankemenetluses osalemise avaldus;

Pakkumuse vorm 5 - pakkumuse maksumus;

Pakkumuse vorm 6 - pakkumuse maksumuse lahtikirjutus;

Pakkumuse vorm 7 - busside loetelu;

Pakkumuse vorm 8 - bussijuhtide tööaja ja palga arvestus.